hotchpotch/miracl-hf-unified huggingface dataset:
Tupasluikka
Tupasluikka ("Trichophorum cespitosum") on suolla mättäinä kasvava sarakasveihin kuuluva tuulipölytteinen kasvilaji.
Tupasluikan varret muodostavat tiiviitä mättäitä. Kasvin korkeus on 20–30 cm. Varren päässä on kukinto, joka on vaaleanruskea, noin viisimillinen pompulamainen tähkä. Tupasluikkaa tavataan Länsi- ja Pohjois-Euroopassa, Pohjois-Amerikan itäosassa sekä paikoin Aasiassa yhtä pohjoisessa.
Tupasluikka jaetaan kahteen alalajiin: nevatupasluikka ("Trichophorum cespitosum" subsp. "cespitosum") ja nummitupasluikka ("Trichophorum cespitosum" subsp. "germanicum").
Australian edustajainhuone
Australian edustajainhuone () on Australian parlamentin alahuone. Edustajainhuoneeseen kuuluu 150 jäsentä. Nykyisenä edustajainhuoneen puhemiehenä toimii Bronwyn Bishop.
Raghuram Rajan
Raghuram Govind Rajan (s. 3. helmikuuta 1963 Bhopal, Intia) on Chicagon yliopiston taloustieteen professori.
Hän on aiemmin, 2003–2006, ollut Kansainvälisen valuuttarahaston pääekonomisti, ja siinä tehtävässä ollessaan hän Yhdysvalloissa vuonna 2005 pidetyssä keskuspankkisymposiumissa, joka oli omistettu Yhdysvaltain keskuspankin pääjohtajan tehtävät jättäneelle Alan Greenspanille, ennakoi parin vuoden kuluttua Yhdysvalloista alkaneita rahoitusmarkkihäiriöitä, jotka lopulta laajenivat maailmanlaajuiseksi finanssikriisiksi. Rajan on kertonut tilaisuudesta teoksessaan "Fault Lines" (2010), jossa hän analysoi finanssikriisin syitä.
Rajan aloitti Intian keskuspankin pääjohtajana syyskuussa 2013. Hän ilmoitti kesäkuussa 2016 siirtyvänsä tieteelliseen työhön toimikautensa päättyessä 4. syyskuuta 2016.
Dominique Cuperly
Dominique Cuperly (s. 5. syyskuuta 1952 Chaumont) on ranskalainen jalkapallovalmentaja ja entinen keskikenttäpelaaja. Hän toimii qatarilaisen Lekhwiyan päävalmentajana.
Keskikentällä pelannut Cuperly vietti koko uransa Ranskassa 1970-, ja 1980-luvulla. Hän edusti muun muassa Metzia ja Auxerrea.
Cuperly aloitti valmentamisen Ranskassa vuonna 1985 entisen seuransa Auxerren apuvalmentajana. Hän toimi ensimmäisen kerran päävalmentajan roolissa Grenoblessa kaudella 2003-2004.
Heinäkuussa 2010 Cuperly nimitettiin Marokon maajoukkueen apuvalmentajaksi, mutta sai toimia marraskuuhun asti väliaikaisena valmentajana Eric Geretsin ollessa vielä Al-Hilalin päävalmentajana. Hän valmensi Marokossa Geretsin apuvalmentajana kaksi vuotta. Geretsin siirtyessä qatarilaiseen Lekhwiyaan lokakuussa 2012 Cuperly seurasi belgialaista uuteen seuraan apuvalmentajaksi.
Karsinnat Baseballin Euroopan-mestaruuskilpailuihin 2010
Kesällä 2008 karsittiin viidellä eri paikkakunnalla joukkueita vuoden 2010 Euroopan-mestaruus kilpailuun. Jokaisessa lohkossa pelattiin yksinkertainen sarja, jonka kaksi parasta kohtasi "paras kolmesta" finaalisarjassa, kuitenkin siten, että runkosarjan keskinäinen ottelu laskettiin ensimmäiseksi loppuotteluksi. Turnaukset pelattiin 7.-12. heinäkuuta.
Kivikkokipittäjä
Kivikkokipittäjä eli aikaisemmalta nimeltään kapinrastas ("Chaetops frenatus") on Etelä-Afrikassa endeemisenä elävä varpuslintu. Lajin heimosta ei ole täyttä varmuutta, mutta BirdLife Suomi luokittelee sen kaljukkaisiin.
Kivikkokipittäjän luokittelu on heimojen osalta horjuvaa. Laji luokiteltiin pitkään kuuluvaksi rastaisiin. Sittemmin Laji luetaan useimmiten kuuluvaksi timaleihin, kaljukkaisiin tai omaan heimoonsa "Chaetopidae".
Kooltaan kivikkokipittäjä on 23–25 cm. Selästään ja siivistään kapinrastaskoiras on väritykseltään tumman harmaa. Pää on harmaa ja päässä on selkeä valkoinen viiksijuova. Vatsa ja perä ovat väriltään kastanjanruskeat ja pitkä pyrstö on musta. Naaraat ja nuoret linnut ovat väriltään koirasta vaaleampia eikä viiksijuova ole niillä yhtä selkeä.
Kivikkokipittäjää tavataan ainoastaan Etelä-Afrikan eteläkärjestä. Lajin elinympäristöä ovat kivikkoiset vuortenrinteet ja kukkulat. Kivikkokipittäjät liikkuvat yleensä pienissä ryhmissä, joissa on yksi hallitseva pari ja muut linnut ovat yleensä niiden jälkeläisiä. Nuoret, pesimättömät, kapinrastaat osallistuvat kuoriutuneiden poikasten ruokintaan ja naaraat myös munien hautomiseen ja pesän rakentamiseen. Lajin pesä sijaitsee maahan ruohoista, oksanpätkistä ja lehdistä. Naaras munii kaksi valkoista munaa. Kapinrastaan ravintoa ovat hyönteiset ja muut pienet selkärangattomat, joita se etsii maasta.
Harry Lester
Justin "Harry" Lester (s. 30. syyskuuta 1983 Akron, Ohio) on yhdysvaltalainen kreikkalais-roomalainen painija. Hän opiskelee Pohjois-Michiganissa.
Edgar Ende
Edgar Karl Alfons Ende (23. helmikuuta 1901 – 27. joulukuuta 1965) oli saksalainen surrealistista tyylisuuntaa edustava taidemaalari ja kirjailija Michael Enden isä.
Aphrodite World Tour
Aphrodite World Tour on australialaisen laulajan Kylie Minoguen yhdestoista konserttikiertue. Kiertue markkinoi hänen "Aphrodite"-albumiaan. Kiertue alkoi Herningistä Tanskasta 19. helmikuuta 2011. Kiertue saapui myös Suomeen heti kiertueen alkumetreillä 22. helmikuuta 2011. Kiertue oli nimeltään Aphrodite: Les Folies Tour Euroopassa ja Australiassa ja Aphrodite Live Aasiassa, Pohjois-Amerikassa ja Afrikassa.
Act 1
Act 2
Act 3
Act 4
Act 5
Act 6
Act 7
Encore
FK Sibir Novosibirsk
FK Sibir Novosibirsk () on jalkapalloseura Novosibirskistä. Se pelaa Venäjän 1. divisioonassa.
FK Sibir Novosibirsk perustettiin vuonna 1936 ja se on sittemmin yhdeksällä eri nimellä pelannut Venäjän ja Neuvostoliiton eri sarjatasoilla. Sibir nousi kauden 2009 päätteeksi ensi kertaa Venäjän pääsarjatasolle. Sibir eteni Venäjän cupin finaaliin 2010, mutta hävisi sen Zenit Pietarille 0–1. Se pääsi kuitenkin Eurooppa-liigaan kaudelle 2010–2011, koska Zenit oli jo varmistanut pääsynsä Mestarien liigaan.
Nachzehrer
Nachzehrer on suomalaisen black metal -yhtyeen Satanic Warmasterin neljäs studioalbumi.
Tulilude
Tulilude ("Pyrrhocoris apterus") on lyhytsiipinen ja räikeänvärinen ludelaji. Se on Suomessa erittäin harvinainen tulokaslaji.
Aikuinen tulilude on 9–11 mm pitkä, hivenen pitkänomainen ludelaji. Hyönteinen on väritykseltään räikeän punamusta, ja siipien keskellä on pyöreät mustat täplät. Pää on kokonaan musta. Tieteellisen lajinimen ("apterus" = siivetön) mukaisesti siivet ovat yleensä lyhyet, eivätkä sovellu lentämiseen. Satunnaisesti tavataan kuitenkin myös pitkäsiipisiä yksilöitä.
Toukat eli nymfit ovat kirkkaanpunaisia. Niiden pää, keskiruumiin keskiosa ja siipiaiheet ovat kuitenkin mustat.
Suomessa tuliludetta muistuttavia, punamustia ludelajeja ovat erittäin yleinen verilude ("Corizus hyoscyami") sekä lounaissaariston harvinainen ritarilude ("Lygaeus equestris").
Tuliludetta tavataan yleisenä koko Euroopassa Skandinavian eteläosiin asti. Suomessa tulilude on kuitenkin varsin tuore ja erittäin harvinainen tulokas. Imatralta löydettiin vuonna 2010 tuliludepopulaatio, joka on niin runsas, että laji lienee elänyt alueella jo muutamien vuosien ajan ennen löytymistään. Lisäksi lajista tunnetaan vuosikymmenten takaa Helsingistä yksittäinen, mitä ilmeisimmin maahan ihmisen mukana kulkeutunut yksilö.
Tulilude viihtyy puistossa ja puutarhoissa, missä se elää usein isoissa ryhmissä. Luteet nauttivat ravinnokseen erityisesti lehmusten ja malvojen kasvinesteitä.
Kaarlo Kalliala
Kaarlo Lauri Juhani Kalliala (s. 3. marraskuuta 1952 Helsinki) on suomalainen teologi ja Turun arkkihiippakunnan piispa vuodesta 2011.
Kalliala valmistui ylioppilaaksi Vaasan lyseosta vuonna 1971 ja teologian kandidaatiksi Helsingin yliopistosta 1977. Hänet vihittiin samana vuonna papiksi Vaasassa. Teologian lisensiaatiksi Kalliala valmistui Helsingin yliopistosta vuonna 1982. Hän on tutkinut roomalaiskatolisen teologin Karl Rahnerin ajattelua.
Vuonna 1977 Kalliala toimi seurakunnan virallisena apulaisena Alahärmässä ja vuonna 1978 vt. kirkkoherrana Kaskisissa. Vuosina 1979–1982 hän toimi Helsingin yliopistossa vs. dogmatiikan assistenttina. Kalliala työskenteli merimiespastorina Rotterdamin suomalaisessa merimieskirkossa 1983–1989. Hän oli Turun ja Kaarinan seurakuntayhtymän diakoniajohtaja 1989–1998. Näihin vuosiin osui myös Suomea kohdannut lama, joka teki diakoniatyöstä erityisen tärkeää ja haastavaa. Vuodesta 1998 Kalliala toimi Turun tuomiokapitulin hiippakuntadekaanina. Hän aloitti Turun arkkihiippakunnan piispana 6. tammikuuta 2011.
Kallialalla on useita luottamustehtäviä. Hän on toiminut muun muassa Suomen evankelis-luterilaisen kirkon diakonian ja sielunhoidon toimikunnan puheenjohtajana 2012-2016, Kirkko ja islam -työryhmän puheenjohtaja 2014-2016 ja Herättäjä-Yhdistyksen varapuheenjohtaja 2014-2016. Lisäksi hän on ollut Kirkon vankilasielunhoidon neuvottelukunnan puheenjohtaja vuodesta 2012, Kirkon diakonian neuvottelukunnan puheenjohtaja vuodesta 2017, Kirkon uskontojen kohtaamisen toimikunnan puheenjohtaja vuodesta 2017, uskontojenvälistä vuoropuhelua edistävän Euroopan uskontojohtajien neuvoston (ECRL) jäsen vuodesta 2011 sekä Uskontojen yhteistyöfoorumi Suomessa – USKOT ry:n hallituksen varapuheenjohtaja 2013-2017 ja puheenjohtaja vuodesta 2017.
Kalliala on naimisissa ja hänellä on kaksi aikuista lasta.
Sibir Novosibirsk
Sibir Novosibirsk on seuraavien urheiluseurojen nimi:
Nils Ahnlund
"Nils" Gabriel Ahnlund (23. elokuuta 1889 Uppsala - 11. tammikuuta 1957), oli ruotsalainen historioitsija.
Nils Ahnlund oli professori Olof Ahnlundin ja Hilda Svenssonin poika. Hän oli naimisissa kirkkoherra Emil Hallbergin Lisa-tyttären kanssa. Hän itse oli Knut Ahnlundin isä.
Vuonna 1908 Ahnlundista tuli ylioppilas Uumajassa, ja tämän jälkeen hän aloitti oppiuransa Uppsalan yliopistossa. Hänestä tuli Harald Hjärnen oppilaita, ja hän sai tohtorihatun vuonna 1918 teoksellaan "Gustaf Adolf inför tyska kriget". Vuosina 1916–1926 hän oli "Svenska Dagbladetin" poliittinen toimittaja. Vuonna 1923 hänestä tehtiin Tukholman korkeakoulun dosentti. Viisi vuotta myöhemmin hänet valittiin koulun historian professoriksi. Vuonna 1941 hänet valittiin Ruotsin akatemiaan. Hänet valittiin myös Suomen Tiedeakatemiaan.
Verilude
Verilude ("Corizus hyoscyami") on yleinen punamusta ludelaji.
Verilude on 8,5–10,3 mm pitkä, leveyttään selvästi pitempi, melko karvainen ludelaji. Väritys on räikeän punamusta. Keskeisinä tuntomerkkeinä selkäpuolella, siipien välissä sijaitsevan ns. pikkukilven kärki on punainen ja eläimen otsalle ulottuu leveä, punainen raita. Siipien kärkikalvo on yksivärisen musta.
Nymfit ovat punertavan tai kellertävän ruskeita.
Verilude on laajalle levinnyt laji, jota tavataan suurimmassa osassa Eurooppaa ja idässä aina Kiinaan ja Venäjän kaukoitään asti. Suomessa laji on yleinen Kuusamon korkeudelle saakka.
Muiden ruskoluteiden tapaan laji talvehtii täysikasvuisena. Talvehtineet yksilöt pariutuvat touko-kesäkuussa ja nymfejä voi löytää elokuun lopulle saakka. Verilude suosii hiekkaista maaperää ja sitä tavataan yleisenä avoimilla, lämpimillä niityillä sekä joutomaa-alueilla. Lude nauttii ravinnokseen kasvien nesteitä ja ruokailee erityisesti voikukissa, ohdakkeissa sekä kaunokeissa.
Jean-Luc Grand-Pierre
Jean-Luc D. Grand-Pierre (s. 2. helmikuuta 1977 Montréal, Québec, Kanada) on kanadalainen uransa lopettanut jääkiekkopuolustaja. Hänet tunnettiin isokokoisena ja fyysisenä rightin puolustajana, mutta hän oli myös hyvä luistelija ja alivoimapelaaja. Tarvittaessa Grand-Pierre osasi myös tapella. Hän pelasi urallaan yhteensä 269 NHL-ottelua tehoin 7+13=20. Jäähyminuutteja kertyi 311.
Grand-Pierre pelasi vuodet 1993–1997 QMJHL:ssä. Kauden 1993–1994 hän pelasi Beauport Harfangsissa ja seuraavat kolme kautta Val-d'Or Foreursissa. Kesällä St. Louis Blues varasi Grand-Pierren seitsemännellä kierroksella numerolla 179. Hän ei kuitenkaan siirtynyt pelaamaan Bluesiin, kun Grand-Pierren oikeudet kaupattiin toisen kierroksen ja kolmannen kierroksen varausvuoron kanssa Buffalo Sabresiin vaihdossa Juri Hmiljeviin ja kahdeksannen kierroksen varausvuoroon maaliskuussa 1996. Hän siirtyi Sabresin organisaatioon kaudeksi 1997–1998. Grand-Pierre debytoi NHL:ssä kaudella 1998–1999, jolloin hän pelasi 16 ottelua tehden yhden syöttöpisteen. Kaudella 1999–2000 Grand-Pierre pelasi 11 ottelua ilman tehopisteitä. Kesäkuussa 2000 hän siirtyi uuteen NHL-joukkueeseen Columbus Blue Jacketsiin. Grand-Pierre vakiinnutti paikkansa joukkueessa heti ensimmäisellä kaudellaan 2000–2001, jolloin hän pelasi 64 ottelua tehoin 1+4=5. Seuraava kausi 2001–2002 toi Grand-Pierrelle puolestaan 81 ottelussa tehot 2+6=8, joka on hänen yhden kauden piste-ennätyksensä NHL:ssä. Samalla kaudella syntyi myös Grand-Pierren yhden kauden jäähyennätys 90 minuutilla. Heinäkuussa 2002 hän teki kaksivuotisen jatkosopimuksen Blue Jacketsin kanssa.
Joulukuussa 2003 Grand-Pierre kaupattiin Atlanta Thrashersiin. Joukkue asetti hänet siirtolistalle, josta Washington Capitals nappasi Grand-Pierren maaliskuussa 2004. hän pelasi HockeyAllsvenskanin IF Troja-Ljungbyssä. Grand-Pierre jatkoi pelejään Euroopassa kaudella 2005–2006 hänen pelatessa Saksan DEL-liigan EV Duisburg Die Füchsessä. Hän teki siellä tehot 10+9=19 ollen joukkueen eniten maaleja tehnyt puolustaja. Kauden 2006–2007 Grand-Pierre pelasi samaa sarjaa DEG Metro Starsin joukkueessa, jossa hän oli tehoilla 9+14=23 jälleen joukkueensa eniten maaleja tehnyt puolustaja. Grand-Pierre teki heinäkuussa 2007 yksivuotisen sopimuksen New Jersey Devilsin kanssa, mutta hän ei pelannut kaudella 2007–2008 otteluakaan NHL:ssä, vaan koko kausi kului farmijoukkue Lowell Devilsissä. Grand-Pierre palasi kaudeksi 2008–2009 Duisburgiin.
Kaudeksi 2009–2010 Grand-Pierre siirtyi yksivuotisella sopimuksella Leksandiin. Hän kuitenkin aloitti kautensa lainalla norjalaisessa Stjernen Hockey:ssä, jossa Grand-Pierre pelasi seitsemän ottelun verran. Tammikuussa 2010 hän teki Leksandin kanssa kaksivuotisen jatkosopimuksen. Kauden 2010–2011 Grand-Pierre aloitti 15. lokakuuta asti kestävällä lainasopimuksella SM-liigajoukkue TPS:ssä. Kauden loppuun hän pelasi Leksandissa, mutta ennen seuraavan kauden alkua osapuolet purkivat sopimuksen.
Grand-Pierre on haitilaista syntyperää. Hänen serkkunsa on entinen NHL-pelaaja Georges Laraque.
Stig Jägerskiöld
Stig Axel Fridolf Jägerskiöld (20. huhtikuuta 1911 Göteborg – 14. syyskuuta 1997 Danderyd) oli ruotsalainen oikeustieteen professori ja historioitsija.
Stig Jägerskiöld oli eläintieteilijä Leonard Jägerskiöldin poika. Vuonna 1950 hän meni naimisiin kauppiaan tyttären Marianne Propstin kanssa.
Vuonna 1937 Jägerskiödistä tuli historian dosentti kun hän väitteli tohtoriksi Uppsalan yliopistossa teoksellaan "Sverige och Europa 1716-1718: studier i Karl XII:s och Görtz utrikespolitik". Seuraavana vuonna hänestä tehtiin Ruotsin ulkoministeriön attasea. Vuosina 1939–1940 hän oli lehdistöattasea Helsingissä.
Jägerskiöld luki samaan aikaan oikeustiedettä ja aloitti uransa Tukholman yliopistossa 1940-luvulla. Vuonna 1960 hänestä tuli Lundin yliopiston professori. Hän kirjoitti biografian sukulaisestaan Gustaf Mannerheimista.
Dunedin Thunder
Dunedin Thunder on uusiseelantilainen jääkiekkoseura, joka on kotoisin Dunedinista. Seura pelaa Uuden-Seelannin pääsarjaa NZIHL:ää. Kaudella 2011–2012 joukkueessa pelasi useita suomalaisia pelaajia.
Sven Tunberg
"Sven" August Daniel Tunberg (1. helmikuuta 1882 Öglunda, Länsi-Götanmaa - 5. joulukuuta 1954) oli ruotsalainen historioitsija.
Tunbergista valmistui filosofian tohtori Uppsalasta 1911. Samana vuonna hänestä tuli historian dosentti ja vuonna 1919 Tukholman yliopiston historian professori. Tukholmassa hän myös oli myös yliopiston rehtorina 1927–1949.
Tunberg oli "Historisk tidskriftin" toimittaja 1921–1933, myöhempinä vuosina Yngve Lorentsin kanssa. Hänen tieteellinen teoksensa käsittelevät muun muassa keskiaikaa. Hän löysi Firenze-listan Italiasta 1900-luvun alussa.
Hän oli mukana Samfundet Nordens Frihetissä.
Karl Drais
Karl Drais (29. huhtikuuta 1785 – 10. joulukuuta 1851) oli saksalainen keksijä, joka kehitti muun muassa potkupyörän.
Drais syntyi aristokraattiseen perheeseen Karlsruhessa vuonna 1785. Hän opiskeli matematiikkaa, fysiikkaa ja arkkitehtuuria Heidelbergin yliopistossa vuosina 1803–1805. Drais työskenteli metsätalouden parissa vuoteen 1810 asti, minkä jälkeen hän keskittyi keksintöihinsä. Hän muun muassa kehitti vuonna 1812 laitteen, jolla pianomusiikkia voitiin tallentaa paperille. Draisin ehkä merkittävin keksintö oli vuonna 1817 julkistettu potkupyörä, polkupyörän esiaste, mistä Badenin suurherttua Kaarle palkitsi hänet eläkkeellä ja professuurilla.
Drais lähti vuonna 1822 Brasiliaan, jossa hän työskenteli maanmittarina. Hän palasi Saksaan vuonna 1827 ja jatkoi keksintöjen tekoa. Drais kehitti 16-kirjaimisen pikakirjoituskoneen vuonna 1827 ja teki kokeita jaloilla toimivasta rautatiekiskoilla liikkuvasta kulkuvälineestä. Resiinan nimi juontuukin Draisin nimestä (ranskaksi, englanniksi ja saksaksi "draisine").
Demokratian kannattajana tunnettu Drais tuki Badenissa nousutta vallankumousta 1849, mutta rojalistien voitettua hänen varallisuutensa takavarikoitiin. Drais kuoli pennittömänä Karlsruhessa vuonna 1851.
Duran Duran (täsmennyssivu)
Duran Duran voi tarkoittaa seuraavia:
Mustavaaran kaivos
Mustavaaran kaivos oli Taivalkosken pohjoispuolella, lähellä Posion ja Lapin maakunnan rajaa sijaitseva vuosina 1976–1985 toiminnassa ollut Rautaruukin kaivos. Kaivos oli 1970-luvulla Länsi-Euroopan suurin ja maailmanlaajuisestikin merkittävä vanadiinipentoksidin tuottaja. Kaivos työllisti tuolloin noin 300 henkilöä.
Vuonna 1985 kaivostoiminta lopetettiin taloudellisesti kannattamattomana vanadiinin maailmanmarkkinahinnan laskiessa ylitarjonnasta johtuen.
Mustavaaran kaivoksen mahdollista uudelleenavaamista on puitu julkisuudessa. Vuonna 2011 perustettu "Mustavaaran Kaivos Oy" suunnittelee avaavansa kaivoksen uudelleen vuonna 2016. Vanadiinin ja raudan ohella talteen on tarkoitus ottaa myös titaania.
Tomasz Wróblewski
Tomasz Wróblewski (s. 2. kesäkuuta 1980, Varsova, Puola) on puolalainen death metal -muusikko ja lauluntekijä, joka toimii Behemothin ja Black Riverin basistina. Hän on myös Vesanian laulaja-kitaristi, ja on tehnyt yhteistyötä Neolithicin kanssa sekä toiminut Machine Headin kiertuemuusikkona.
Wróblewskin vakiokalustoon kuuluu ESP/Ltd, Bounty Hunter sekä Crazy Cat.
Behemoth
Black River
Neolithic
Vesania
Behemoth
Vierailut
Libertas
Libertas (suomeksi "vapaus") eli Vapaus tai Vapauden jumalatar on roomalainen jumalatar ja vapauden ruumiillistuma.
Vuonna 238 eaa. roomalainen jumalatar Libertas sai viimein virallisen aseman yhtenä Rooman jumalattarista. Tuolloin legendaarinen kansantribuuni Tiberius Gracchus määräsi ensimmäisen Libertakselle pyhitetyn temppelinsä rakennettavaksi Rooman Aventinus-kukkulalle.
Vuosina 58-57 eaa. Libertakselle rakennettiin temppeli Rooman Palatinus-kukkulalle Publius Clodius Pulcherin päätöksellä. Temppeli rakennettiin maanpaossa olleen Ciceron talon entiselle paikalle, jotta kyseisellä tontilla olisi laitonta asua. Palattuaan Cicero onnistui perustelemaan päätöksen laittomaksi, minkä jälkeen hän sai tonttinsa takaisin ja tuhosi temppelin.
Vuonna 46 eaa. senaatti päätti rakentaa Libertaksen temppelin uudelleen, mutta sen jumalattarelle rakennettiinkin pieni patsas Forumin eteen.
Vapaudenpatsas on Yhdysvaltain itsenäisyysjulistuksen muistomerkki, jonka yksityiset, Amerikan vapautta ihailevat ranskalaiset lahjoittivat Yhdysvaltain valtiolle vuonna 1886. Siinä jalustalla seisova Libertas valaisee maailmaa soihdullaan New Yorkin edustalla.
Ranskan suuressa vallankumouksessa 1789 Libertas symbolisoi vallankumouksen henkeä. Vallankumouksessa vanha aateliston ja papiston valtaa ylläpitänyt sääty-yhteiskunta kaadettiin, ja sen tilalle nousivat liberaalit arvot vapauden ja järjen nimissä. Vapautta ja järkeä kuvattiin naishahmoilla, ja toisinaan sama hahmo edusti molempia. Vallankumouksellisten pienempi äärivasemmistosiipi ihannoi sekin vapautta: sen vuonna 1793 harjoittamassa "järjen palvonnassa" Libertas syrjäytti Neitsyt Marian alttareilla.
Historian kuuluisin Libertasta kuvaava maalaus on Eugène Delacroix'n teos Vapaus johtaa kansaa, joka kuvaa vuoden 1830 vallankumousta.
Vallankumouksia symboloineesta Libertas-hahmosta muodostui vähitellen Marianne-niminen hahmo, joka on Ranskan ruumiillistuma (vrt. Suomi-neito). Myös Yhdysvaltojen vastaava hahmo, Columbia ("USA-neito"), on Libertaksen henkilöitymä, ja Mariannen tavoin hänkin käytti useimmiten "vapaushattuna" tunnettua fryygialaismyssyä. Maailmansotien jälkeen Columbian on sittemmin korvannut niin ikään Libertakseen perustuva hahmo nimeltä Lady Liberty.
Kautta historian Libertaksen kuva tai nimi on esiintynyt monissa kolikoissa ja seteleissä. Galban hallintokaudella Libertas kuvattiin "Kansan vapaus" -nimisissä kolikoissa. Ainakin kaksi yksityistä pankkia on seteleissään kuvannut Libertasta. Sveitsin 5, 10 ja 20 Rappenin kolikoissa on niin ikään Libertaksen kuva.
Libertas liitettiin usein Pilleus-hattuun, jota vapautetut orjat yleensä käyttivät. Pilleus sai vapauslakin merkityksen Caesarin murhan jälkeen, kun sitä käytettiin Brutuksen lyöttämissä kolikoissa vapauden symbolina.
Libertas tunnistettiin myös hänen sauvastaan ("vindicta" tai "festuca"), jota käytettiin seremoniallisesti "Manumissio vindicta" -riitissä (suom. "sauvalla vapaaksi"):
Hirsjärvi (täsmennyssivu)
Hirsjärvi tai Hirsijärvi voi tarkoittaa seuraavia:
Columbia (henkilöitymä)
Columbia on Yhdysvaltain henkilöitymä. Hän esittää Vapauden jumalatarta, mutta Yhdysvaltojen väreissä. Columbian on 1920-luvulta alkaen pitkälti korvannut niin ikään vapauden jumalatarta esittävä Vapauden patsas.
HMS Myrtle
HMS Myrtle on ollut seitsemän Britannian Kuninkaallisen laivaston aluksen nimenä.
Likainen pommi (elokuva)
Likainen pommi on vuonna 2011 ensi-iltansa saanut suomalainen komediaelokuva, jonka on ohjannut ja käsikirjoittanut Elias Koskimies. Suomen elokuvasäätiön tuki elokuvalle oli 345 000 euroa.
Elokuva kertoo levy-yhtiössä työskentelevästä 28-vuotiaasta Mircusta, joka saa projektikseen 15-vuotiaan teinisensaation.
Anu Puustinen
Anu Puustinen (s. 1974) on suomalainen arkkitehti. Hänellä on vuodesta 2004 ollut arkkitehti Ville Haran kanssa yhteinen toimisto Avanto Arkkitehdit. Heidän suunnittelutöitään on Korkeasaaren näkötorni ”Kupla”, Habitare-messuille suunniteltu sauna ”Kyly” sekä Vantaan Pyhän Laurin kirkon viereen 2010 valmistunut Pyhän Laurin kappeli.
Puustinen on opiskellut Taideteollisessa korkeakoulussa avoimessa korkeakoulussa 1993–1994, Delftin teknillisessä yliopistossa sekä Helsingin Teknillisessä korkeakoulussa, josta hän valmistui arkkitehdiksi 2004 lopputyönään Pyhän Laurin kappeli. Hän on opettanut Teknillisessä korkeakoulussa 2004–2010.
Scorpio’s Dance
Scorpio's Dance on alankomaalaisen Shocking Blue -yhtyeen vuonna 1970 julkaistu kolmas albumi. Levy ei sisällä yhtäkään singlenä julkaistua kappaletta, eikä siten yhtäkään hittiä. "Scorpio's Dancen" vuonna 1998 julkaistu CD-versio kuitenkin sisältää bonusmateriaalina yhtyeen kuuluisat kappaleet ”Send Me a Postcard”, ”Mighty Joe” ja ”Hello Darkness”.
Cheap Sunglasses
Cheap Sunglasses on ZZ Topin singlenäkin julkaistu kappale vuoden 1979 albumilta "Degüello". Siitä on muodostunut yksi yhtyeen tunnetuimmista kappaleista.
Tyyliltään kappale edustaa raskasta bluesvaikutteista rock-kappaletta.
Yhtyeen basisti Dusty Hill kertoi Spin-lehdelle vuonna 1985 annetussa haastattelussa, että yhtye kirjoitti kappaleen ollessaan kiertueella. ”Jokaisella huoltoasemalla oli pahvihylly halvimmille ja rumimmille aurinkolaseille, mitä ikinä voi kuvitella. Olen ostanut niitä tuhansittain,” hän kommentoi kappaleesta. Kitaristi-laulaja Billy Gibbons on kertonut myös, että hän käytti kappaletta esittäessään väärennettyä Fenderin kitaraa, jota soittaessaan hän käytti Marshall Major -kitaravahvistinta.
”Cheap Sunglassesin” liveversiosta on julkaistu single. Siinä oli b-puolena lyhennetty versio kappaleen studioversiosta, joka on muissa kappaleen singleversioissa a-puolena. Kappaleen albumiversion kesto on 4 minuuttia 48 sekuntia, kun taas lyhennetyn version kesto on vain 2 minuuttia 40 sekuntia.
”Cheap Sunglasses” sisältyy yhtyeen kokoelma-albumeille "Greatest Hits", "", ja "Chrome, Smoke & BBQ". Se sisältyy myös livealbumille "Double Down Live - 1980 * 2008", sekä DVD:lle Live from Texas.
”Cheap Sunglasses” ylsi yhdysvaltalaisella Billboard Hot 100 -singlelistalla sijalle 89. Vaikka listamenestys ei ollut erityisempi, kappaletta pidetään yleisesti klassikkona, ja se onkin yhtyeen suurimpia kaupallisia menestyksiä sekä tunnetuimpia kappaleita.
A-puoli
B-puoliYhdysvaltalainen countryduo The Warren Brothers julkaisi kappaleesta oman versionsa albumilla "", joka sisältää monien artistien levyttämiä versioita ZZ Topin kappaleista.
Tauragė
Tauragė on Liettuan lounaissosassa sijaitseva kaupunki. Se on Tauragėn läänin pääkaupunki ja Tauragėn kunnallispiirin hallinnollinen keskus. Vuonna 2010 kaupungin väkiluku oli noin 27 700 asukasta. Kaupunki sijaitsee Jūra-joen rannalla lähellä Kaliningradin alueen rajaa.
Sana "tauragė" muodostuu kahdesta liettuan kielen sanasta: "tauras" (suom. "härkä") ja "ragas" (torvi). Nimi viittaa alueen metsiköissä eläviin härkiin ja niiden sarvista tehtyihin torviin.
Tauragėn kaupunki on mainittu kirjallisissa lähteissä ensimmäisen kerran vuonna 1507, mutta historiallisten tutkimusten mukaan kaupunki perustettiin kauan ennen tätä. Alueelta on muun muassa löytynyt kivikauden aikaisia työkaluja. 1600-luvulla kaupunki oli yksi Liettuan luterilaisten tärkeimmistä keskuksista.
Vuonna 1836 kaupungissa riehunut tulipalo tuhosi suurimman osan kaupungin rakennuskannasta. Kun vuosina 1864–1901 liettualainen kirjallisuus oli kielletty Venäjän keisarikunnassa, tuli Tauragėsta yksi tärkeimmistä liettualaisen kirjallisuuden salakuljetuksen välipiste.
Ensimmäisen maailmansodan aikana suurin osa kaupungista tuhoutui. Liettuan itsenäistyttyä vuonna 1918 Tauragėsta tuli yksi tärkeimmistä hallinnollisista, taloudellisista ja kulttuurillisista kaupungeista Liettuassa. Toisen maailmansodan aikana kaupungin rakennuksista tuhoutui noin 80 prosenttia, ja kaupungin jälleenrakennus ketki pitkään neuvostoaikana.
Huolimatta siitä, että Tauragė on tuhoutunut pahoin monta kertaa historian aikana, on kaupungin infrastruktuuri nykyään hyvin kehittynyt. Kaupungin tärkeimpiä nähtävyyksiä ovat muun muassa Martynas Mažvydasin evankelinen kirkko, Siunatun kolminaisuuden kirkko ja Tauragėn kartano. Lisäksi kaupungissa toimii lukuisia museoita.
Kaupungissa toimii kaksi jalkapalloseuraa.
Jääkiekon alle 18-vuotiaiden maailmanmestaruuskilpailut 2009
Jääkiekon alle 18-vuotiaiden maailmanmestaruuskilpailut 2009 pelattiin Yhdysvalloissa 9. - 19. huhtikuuta 2009. Mestaruuden voitti Yhdysvallat, hopealla oli Venäjä ja Suomi pronssilla.
Australian senaatti
Australian senaatti on Australian parlamentin ylähuone.
Senaatissa on 76 jäsentä, 12 jokaisesta kuudesta osavaltiosta ja kaksi kummastakin Australian mantereen territoriosta. Senaattorit valitaan kuudeksi vuodeksi kerrallaan. Senaattiin valitaan uusia jäseniä kolmen vuoden välein ja tavallisesti puolet senaatista uusiutuu kerralla. Senaatin puhemies on liberaalipuolueen Stephen Parry.
Australian senaatilla on verolakeja lukuun ottamatta aloiteoikeus ja kaikki uudet lait on hyväksytettävä senaatissa enemmistöpäätöksellä.
Derrick De Marney
Derrick De Marney () oli brittiläinen näyttelijä, elokuvaohjaaja ja -tuottaja. Näyttelijänä De Marney muistetaan ehkä parhaiten Alfred Hitchcockin elokuvasta "Nuori ja viaton" (1937).
De Marney aloitti näyttämöllä 1926 ja siirtyi elokuviin 1928. Toisen maailmansodan aikana hän ohjasi brittihallitukselle dokumenttielokuvan "Malta GC" (1942), jonka jälkeen hän toimi tuottajana ja näyttelijänä (muun muassa "Quartier Latinin hullu", 1946).
De Marneyn veli Terence De Marney oli myös näyttelijä.
Ukmergė
Ukmergė on Liettuan itäisessä osassa sijaitseva kaupunki, joka on osa Vilnan lääniä. Kaupunki sijaitsee 76 kilometriä luoteeseen Vilnasta. Ukmergė on Ukmergėn kunnallispiirin hallinnollinen keskus. Vuonden 2012 alun väkiluvuksi arvioitiin 23 450 asukasta.
Eräiden lähteiden mukaan Ukmergė mainittiin ensimmäisen kerran kirjallisissa lähteissä vuonna 1225, mutta joidenkin historioitsijoiden mukaan ensimmäinen maininta on vuodelta 1333 liiviläisissä kronikoissa. Puusta rakennettu linna rakennettiin kaupungin keskustaan, mutta se tuhoutui tulipalossa vuonna 1391. Uusi kivinen linna rakennettiin 1400-luvulla. Samoihin aikoihin Ukmergė kilpaili kaupankäyngistä läheisen Deltuvan kaupungin kanssa. Deltuvan menetettyä kaupallisen asemansa, alkoi Ukmergėn talous kasvaa nopeasti. Kaupunginoikeudet se sai vuonna 1486.
Ensimmäisen maailmansodan aikana kaupungissa käytiin lukuisia taisteluja liettualaisten ja bolševikien välillä. Bolševikit poistuivat kaupungista vuonna 1919. Liettuan itsenäisyyden aikana ennen toisen maailmansodan alkua Ukmergėen avattiin lukuisia tehtaita, jotka valmistivat muun muassa pellavaa, koneita ja huonekaluja.
Ukmergėn vanhakaupunki liitettiin Liettuan kulttuuriperintöluetteloon vuonna 2002. Kaupungissa on muun muassa kolme roomalaiskatolista kirkkoa ja vanhauskoisten puukirkko. Muita nähtävyyksiä ovat kaupungin aluemuseo, liettualaisten partisaanien hautausmaa, Vaitkuškisin palatsin rauniot ja Neuvostoliiton aikainen entinen maanalainen ydinasetukikohta.
Jogi-karhu (vuoden 1991 animaatiosarja)
Jogi-karhu () on Hanna-Barberan tuottama yhdysvaltalainen 19-osainen piirrossarja, jota esitettiin ensi kerran Yhdysvalloissa vuonna 1991. Sarjaa esitettiin Yhdysvalloissa NBC:llä ja Suomessa MTV3:lla vuonna 2005. Sarja on toistaiseksi viimeinen Jogi-karhuun perustuva animaatiosarja.
Teini-ikäiset Jogi, Boo Boo, Snagglepuss, Cindy ja Hakki-koira toimivat etsiväryhmänä löytötavaratoimistossa LAF, joka sijaitsee Jellystonen ostoskeskuksessa. He yrittävät ratkoa mysteereitä ostoskeskuksen vartijan Smithin valvonnan alla. Dick Samplari ja hänen apurinsa Mutteri aiheuttavat jatkuvia ongelmia Jogin jengille, Cindyn pahin kiusa on Roxie.
Pyöräily kesäolympialaisissa 1988
Vuoden 1988 kesäolympialaisten pyöräily järjestettiin 18. – 27. syyskuuta 1988 Soulissa, Etelä-Koreassa. Tämä oli 21. kerta kun laji oli mukana olympialaisten ohjelmassa. Mukana oli 422 osanottajaa 62 eri maasta. Tapahtumia oli yhdeksän.
Erland Hjärne
Erland Hjärne (13. heinäkuuta 1887 Uppsala - 26. huhtikuuta 1969 Uppsala), oli ruotsalainen historioitsija.
Erland Hjärne oli Harald Hjärnen poika, ja hän aloitti uransa Uppsalan yliopistossa. Vuonna 1952 hänestä tuli yliopiston historian professori. 
Hjärne kuului Uppsalassa ruotsalaisiin aktivisteihin, jotka vastustivat puolueitten kehitystä politiikassa. He olivat myös jyrkästi anti-parlamentaatisia, -demokraattisia ja -sosialistisia. Hjärne otti ossa muun muassa vuoden 1914 talonpoikaismarssiin, joka lopulta johti siihen että Karl Staaffin liberaalinen hallitus kaatui. Hän kirjoitti ylioppilaitten puheen, joka pidettiin kuningas Kustaa V:lle. Hjärnestä tuli Sven Lidman aloittaman "Svensk Lösenin" merkittävimpiä toimittajia. Hän myös tuki Suomen valkoisia sisällissodassa 1918. Kun demokratia vietiin läpi Ruotsissa 1918–1919, käänsi Hjärne selkänsä politiikalle ja ryhtyi tutkijaksi ja opettajaksi. Hänen suurin kiinnostus kohdistui Ruotsin vapaa-ajan epookkiin ja parlamentarismin kotimaiseen perinteiseen 1500- ja 1600-luvulta.
Erland Hjärne on haudattu Uppsalan vanhalle hautausmaalle.
Matti Mattson
Matti August Mattson (17. syyskuuta 1916 Fitchburg, Massachusetts – 11. tammikuuta 2011 Atlantis, Florida) oli amerikansuomalainen työväenliikkeen aktivisti, sekä Espanjan sisällissodan ja toisen maailmansodan veteraani. Hän puhui täydellisesti suomea. Mattson oli merkittävä henkilö New Yorkin suomalaisyhteisölle aina vuodesta 1956, ja hänellä oli näkyvä asema aikanaan poliittisesti arassa Abraham Lincolnin prikaatissa Yhdysvaltoihin paluunsa jälkeen.
Mattson syntyi Massachusettsin Fitchburgissa, jossa oli tuolloin merkittävä suomalainen siirtolaisyhteisö. Hän opiskeli vuoden verran high schoolissa ja jatkoi opintoja B.F. Brown Junior High Schoolissa, jossa opiskeli muun muassa painotekniikkaa, josta myöhemmin tuli hänen ammattinsa. Hän asui Mount Elam Roadilla ja oli sepän apulaisena Rollstone Hillin huipulla..
1930-luvun laman aikana Matson liittyi kommunistiseen nuorisoliikkeeseen (Young Communist League, YCL), joka oli kommunistipuolueen nuorisojärjestö (Communist Party USA). Mattson osallistui aktiivisesti toimintaan ja mielenosoituksiin, muun muassa Bostonin "Hunger Marchiin".
Mattson osallistui Espanjan sisällissotaan auttaakseen laillisesti valittua hallitusta taistelussa vallankaappaukseen pyrkiviä, Hitlerin ja Mussolinin tukemia, kenraaleja ja fasismia vastaan. Hän matkusti ensin "SS Washingtonilla" Ranskaan, josta jatkoi salaa viiniveneellä Sètestä Espanjaan maaliskuussa 1937, koska Yhdysvaltain passi ei mahdollistanut laillista maahan pääsyä, kun Yhdysvallat ja Britannia kieltäytyivät tukemasta Espanjan hallitusta.
Kahden viikon jalkaväkikoulutuksen jälkeen hänet komennettiin "Intendencia"-nimiseen XIII Prikaatiin, jossa hän toimi kuorma-auton kuljettajana eteläisellä rintamalla. Bruneten taistelun jälkeen Mattson siirrettiin XV Prikaatiin etulinjan ambulanssin kuljettajaksi. Hän toimi Lincoln-Washington Pataljoonassa Ebrojoen ylitykseen asti. Hän palasi Yhdysvaltoihin joulukuussa 1938.
Toisessa maailmansodassa Mattson liittyi Yhdysvaltain armeijaan ja sai koulutuksen lentäjäksi. Hänen ei kuitenkaan annettu palvella lentäjänä poliittisista syistä, vaan hänet määrättiin Eurooppaan pioneeriksi. Sodan loppuvaiheessa hänet määrättiin Tyynellemerelle osallistumaan Japanin potentiaaliseen maihinnousuun. Hän kotiutui sodasta ylikersanttina.
Mattson työskenteli New York Cityssä painajana eläkkeelle jäämiseensä saakka ja toimi aktivistina Printers Unionin kuudennessa paikallisosastossa. Hän on Veterans for Peace -organisaation jäsen (NYC Chapter 34). Hän on osallistunut veteraanien päivän marssiin viidennellä Avenuella ja pitänyt Memorial Day -puheen Vietnamin veteraanien muistomerkillä. Vuotuisessa Abraham Lincoln -prikaatin tapaamisessa New Yorkissa hän on ollut säännöllinen puhuja.
Mattson kuoli 11. tammikuuta 2011 floridalaisessa sairaalassa.
Yogi ja kaverit
Yogi ja kaverit () on Hanna-Barberan tuottama yhdysvaltalainen 15-osainen piirrossarja, jota esitettiin ensi kerran Yhdysvalloissa vuonna 1973. Sarjaa esitettiin Yhdysvalloissa ABC:llä ja Suomessa MTV Juniorilla vuonna 2010.
Sarja on jatkoa elokuvalle "Yogi's Ark Lark", joka ilmestyi ensi kerran televisiossa 16. syyskuuta 1972. Elokuva jaettiin kahteen osaan ja esitettiin sarjan viimeisten jaksojen perään.
Jogi-karhu matkustaa ympäri maailmaa yhdessä useiden ystäviensä, kuten Boo Boon, Snagglepussin, Salama-Santerin ja Hakki-koiran kanssa etsien lentävällä arkillaan uutta kotia, jossa ei olisi saastetta tai rikollisuutta. He joutuvat matkallaan kohtaamaan erinäisiä rikollisia, kuten kapteeni Swashbuckle Swipen, Smokestack Smogin, Lotta Litterin ja Mr. Hotheadin.
Gamma Andromedae
Gamma Andromedae (Gamma And / γ And / γ Andromedae) on Andromedan tähdiston kolmanneksi kirkkain tähti. Tähdestä käytetään myös nimeä Alamak.
Vuonna 1778 Johann Tobias Mayer havaitsi, että Gamma Andromedae on kaksoistähti. Kun tähteä katsoo kaukoputkella, näkyy kirkas keltainen γ1 Andromedae ja sininen γ2 Andromedae. Nykyään tähden on havaittu tosiasiassa olevan neloistähti.
Zbigniew Robert Promiński
Inferno (oikealta nimeltään Zbigniew Robert Promiński, s. 30. joulukuuta 1978, Tczew) on puolalainen rumpali. Hän on soittanut Behemothissa, Azarathissa, Witchmasterissa, Damnationissa, Artrosisissa ja Devilynissä.
Promiński käyttää Paisteen, Trickin, Spaun Drumsin, sekä Vic Firthin kalustoa. Inferno käyttää myös DDrumin bassorumpu triggereitä, mutta hän suosii enemmän dynaamisempaa ja naturaalimpaa Velocity-tasoa, eli iskuherkkyyden tasoa, toisin kuin suurin osa Extreme rumpaleista, jotka yleensä pitävät velocity-tason täydellä 127-herkkyydellä, eli triggeri poimii pienimmätkin iskut. Inferno käyttääkin triggereitä nykyään vain selkeyttääkseen äänenlaatua livenä. Sen lisäksi hän myös käyttää mikrofoneja bassareissaan. Inferno on tunnettu nopeista blast-beateistaan, teknisistä filleistä sekä äärimmäisen voimakkaasta lyöntitehostaan.
Behemoth
Witchmaster
Damnation
Azarath
Muut
Behemoth
Blastula
Blastula () on alkionkehityksen vaihe. Se koostuu 128 solun pallomaisesta kerroksesta jonka sisällä on nesteellä täytetty tila. Blastulaatiota ennen alkio on morula ja blastulaation jälkeen tapahtuu gastrulaatio. Alkio on blastula neljäpäiväisenä.
Daniel Schwaab
Daniel Schwaab (s. 23. elokuuta 1988 Waldkirch) on saksalainen jalkapalloilija, jonka nykyinen seura on VfB Stuttgart. Hän pelaa oikeana laitapuolustajana.
Schwaab oli mukana Saksan alle 21-vuotiaiden maajoukkueessa voittamassa mestaruutta 2009 EM-kisoissa.
Wynton Kelly
Wynton Kelly (2. joulukuuta 1931 – 12. huhtikuuta 1971) oli yhdysvaltalainen jazzpianisti, joka tuli tunnetuksi levytysten sessiopianistina sekä etenkin trumpetisti Miles Davisin kanssa tekemästään yhteistyöstä 1959–1963.
Suosittuna sessiopianistina Kelly soitti valtavalla määrälla tunnettujen jazz-artistien äänitteitä, kuten Julian Cannonball Adderleyn, John Coltranen, Dizzy Gillespien ja Wayne Shorterin levyillä. Hänellä oli helposti tunnistettava blues- ja bebop-henkinen sävelkieli, sekä vahvasti eteenpäin svengaava rytminkäsittely.
Leila (kappale)
Leila on ZZ Topin kappale vuodelta 1981. Se julkaistiin albumilla "El Loco" sekä singlenä. Kappale on balladi-tyylinen rock-kappale blues rockin vivahteilla, poiketen näin muusta ZZ Topin tuotannosta.
Fear of God
Fear of God on death metal -yhtye Dies Iraen demo, joka on julkaistu vuonna 1994.
Velcro Fly
Velcro Fly on ZZ Topin kappale vuodelta 1985. Se julkaistiin kyseisenä vuonna ilmestyneellä albumilla "Afterburner" sekä singlenä 1986. Kappaleesta on julkaistu musiikkivideo. Kappale mainitaan myös mm. Stephen Kingin kirjassa , jossa Ludin rappeutuneessa kaupungissa kaiuttimista kuuluu tauotta "Velcro Flyn" intron lyömäsoitinkomppi.
Greg Burson
Gregory Lewis Burson (29. kesäkuuta 1949 – 22. heinäkuuta 2008) oli yhdysvaltalainen ääninäyttelijä, joka teki useita äänirooleja Hanna-Barberan tuottamiin piirrossarjoihin 1980- ja 1990-luvulla. Hänet tunnettiin Daws Butlerin seuraajana muun muassa Jogi-karhun ja Hakki-koiran äänirooleista. Burson oli myös 1990-luvulla yksi harvoista ääninäyttelijöistä, jotka jatkoivat alun perin Mel Blancin äänittämiä hahmoja, kuten Väiski Vemmelsääri, Kukko Koppava ja Elmeri.
Burson opiskeli ääninäyttelemistä Daws Butlerin opissa ja teki ensimmäisen ääniroolinsa Johnny Quest -animaatiosarjassa vuosina 1986-1987. Butlerin kuoltua vuonna 1988 Bursonista tuli hänen seuraajansa Hanna-Barberan animaatiohahmojen ääninäyttelijänä. Bursonin ensimmäinen päärooli oli heti vuoden 1988 animaatiosarjassa The New Yogi Bear Show, jossa hän ääninäytteli Jogi-karhua. Burson jatkoi vielä hahmon roolissa aina vuoteen 1999 asti, jonka aikana hän äänitti niin animaatiosarjoja kuin elokuvia, kuten Jogi-karhu, Yogi the Easter Bear ja Scooby-Doo in Arabian Nights.
Samalla 1990-luvulla Bursonista tuli yksi ääninäyttelijöistä, jotka saivat toimia Mel Blancin jatkajina Looney Tunes hahmojen ääninä. Ensimmäinen rooli oli Elmeri animaatiosarjassa Tiny Toons vuosina 1990-1993, jossa hän äänitti myös muutaman jakson verran Väiski Vemmelsäärtä, Repe Sorsaa ja Pepe LePewta. Lisäksi Burson oli Elmerin äänenä sarjaan pohjautuvassa animaatioelokuvassa vuonna 1992. Kaksi vuotta myöhemmin Bursonia kuultiin uudelleen Väiskin ja Repen äänenä Animaaniset animaatiosarjassa, jossa hän oli lisäksi myös Kukko Koppavan äänenä. Häntä kuultiin myös useiden televisio- ja radiomainosten äänenä.
Burson toimi Hanna-Barberan ja Warner Bros. Animationin animaatiohahmojen ääninä aina 1990-luvun loppuun saakka, jonka jälkeen hän siirtyi tekemään äänirooleja videopeleihin. Hänen uransa kääntyi huonoon suuntaan kärsittyään alkoholi ongelmista ja sai myöhemmin päätöksen jouduttuaan myöhemmin toukokuussa 2004 pidätetyksi kotonaan Tujungassa. Hän oli silminnäkijöiden mukaan ottanut humalassa erään naisen panttivangiksi kotiinsa ja uhkasi tätä aseella. Kuusi tuntia kotiinsa lukkiutuneena poliisi lähetti SWAT joukot selvittämään tilanteen. Bursonin takuut maksettiin muutamaa päivää myöhemmin tapahtumasta ja hän pääsi vapaaksi vankilasta.
Burson menehtyi 22. heinäkuuta 2008 diabetesin ja arterioskleroosin komplikaatioihin 59-vuotiaana.
Andrei Gurtov
Andrei Valeryevitch Gurtov (s. 14. maaliskuuta 1979 Petroskoi) on tutkija Tietotekniikan tutkimuslaitos HIIT:ssä.
Andrei Gurtov syntyi Petroskoissa Venäjällä vuonna 1979. Hän suoritti tietojenkäsittelyopin Maisteri tutkinnon vuonna 2000 ja filosofian tohtorin tutkinnon vuonna 2004 Helsingin yliopistossa. Gurtov nimitettiin dosentiksi Teknillisessä korkeakoulussa (TKK) vuonna 2006, Helsingin yliopistossa vuonna 2009 ja Aalto yliopistossa vuonna 2011.
Gurtov on toiminut tutkimusapulaisena, tutkijana ja lehtorina Helsingin yliopiston Tietojenkäsittelyopin laitoksella 1998 – 2004. Hän työskenteli vanhempana tutkijana Soneralla 2000 – 2004. Vuosina 2003 ja 2005 Gurtov vietti vuoden vierailevana tutkijana International Computer Science Institutessa Berkeleyssä, Yhdysvalloissa. Vuonna 2004 hän toimi Ericssonin NomadicLabin konsulttina. Vuodesta 2004 lähtien Gurtov on toiminut tutkijana, vanhempana tutkijana ja Networking Research –tutkimusryhmän johtavana tutkijana Tietotekniikan tutkimuslaitos HIIT:ssä.
Gurtovin tutkimustyön kohteita ovat langattomat turvaratkaisut, tulevaisuuden Internet-of-things ja vertaisverkko-arkkitehtuurit. Gurtov on ollut mukana kirjoittamassa yli 100 julkaisua, mukaan lukien kirjat, tieteelliset julkaisut, patentit ja IETF RFC:t. Google Scholarista löytyy yli 1000 viittausta hänen julkaisuihinsa. Gurtov on ohjannut 3 väitöskirjaa ja 20 diplomityötä. Hän on myös IEEE:n seniorijäsen.
Lielahden kartanon rata
Lielahden kartanon rata oli vuosina 1892–1907 käytössä ollut 750mm kapearaiteinen rautatie joka johti Tampere–Pori-radan varrella olevalta kuormauspistoraiteelta Lielahden kartanoon. Radan pituus oli noin 7 kilometriä ja vetokalustona oli vuonna 1892 Saksasta hankittu höyryveturi. Radan rakennutti Lielahden kartanon omistanut Wilhelm Fredrik von Nottbeck (1850–1928).
Lielahdessa Porin radan varressa oli normaalileveyksinen pistoraide, jota käytettiin siirtokuormauksiin kartanon radan vaunuista VR:n vaunuihin ja päinvastoin. Kartanon rata laski jyrkästi Lielahdenharjun rinnettä ja kulki sitten pitkin kartanon koivukujaa kartanon päärakennuksen suuntaan. Radalta johti tässä kohtaa kaksi sivuhaaraa länteen, toinen harjulla olevalle sorakuopalle ja toinen nykyisten "Harjuntaustan" ja "Turvesuonkadun" linjausta noudattaen "Isollesuolle". Suolta kuljetetiin turvetta kartanon pelloille ja navettaan kuivikkeeksi.
Radan veturitalli sijaitsi kartanon navetan vieressä sen itäpuolella. Tallilta lähti edelleen kaksihaarainen rata, jonka toinen haara kulki kartanon puimala- ja latorakennusten kautta edelleen Possilan rakennusten taakse päättyen nykyisen "Teivaalantie 46":n kohdalla. Toinen haara kulki nykyisen "Rientolankadun" suunnassa "Possilankadun" risteyksen paikkeille jossa se haarautui taas kahtia vasemmalle Kukkolan tilalle ja oikealle Pohtolan kautta Siivikkalaan Rajalan (Honkasalon) tilalle.
Diablo: Hellfire
Diablo: Hellfire on Synergistic Softwaren kehittämä ja Sierra On-Linen julkaisema "Diablo"-videopelin laajennus. Peli julkaistiin Microsoft Windowsille vuonna 1997.
Laajennus sisältää muun muassa kaksi uutta aluetta sekä uuden Monk-hahmoluokan.
Sovinto (järjestö)
Sovinto ry on suomalainen kansalaisjärjestö, joka ylläpitää Helsingin Roihupellossa vaihtoehtoiseksi ammatti- ja oppisopimuskouluksi kutsuttua työpajatoimintaa. Koulu on monikulttuurinen.
Vaihtoehtoisuus ammattiopinnoissa tarkoittaa tässä tapauksessa, että opiskelu perustuu käytännössä kokonaan tekemällä oppimiseen.
Oppilaitoksen yli 200 opiskelijaa opiskelevat korjausrakentamista, ravintola- ja kahvila-alaa, kauneudenhoitoa, pienkonekorjausta, ajoneuvoasennusta, autokorinkorjausta, puusepäntyötä, kalusteasennusta ja veneasennusta.
Oppilaitoksessa mm. huolletaan ja korjataan ajoneuvoja sekä veneitä tilaustyönä.
John Allen (koripalloilija)
John Allen (s. 1. marraskuuta 1982 Coatesville, Pennsylvania, Yhdysvallat) on yhdysvaltalainen koripalloilija, joka on tällä hetkellä vapaa pelaaja. Hän pelaa heittävän takamiehen sekä pienen laitahyökkääjän pelipaikkoja.
Seton Hallin yliopistosta keväällä 2005 valmistunut Allen on pelannut urallaan Saksan, Israelin, Suomen, Ranskan, Puolan ja Dominikaanisen Tasavallan pääsarjoissa.
Sähköurut
Sähköurut on sähköllä toimiva, synteettistä ääntä tuottava kosketinsoitin, syntetisaattori, joka jäljittelee urkuja ja jota käytetään urkujen tavoin. Toisinaan sähköuruiksi nimitetään myös muunlaisia syntetisaattoreita.
Varsinaisissa sähköuruissa on urkujen tapaan yleensä kaksi tai useampia sormioita sekä jalkio. Sähköurkujen äänet jäljittelevät pilliurkujen ääniä, jotka puolestaan jäljittelevät alkeellisella tavalla sinfoniaorkesterin soittimia. Sähköurkuja käytetään esimerkiksi pienissä kappeleissa kirkkourkujen sijaan sekä kanttorien harjoitussoittimina. Sähköurut ovat myös yleisiä populaarimusiikissa. Erityisesti niitä käytetään jazzissa, popissa, rockissa ja gospelissa.
Myös useilla syntetisaattorivalmistajilla on omia sähköurkumalleja, mutta niitä ei yleensä ole kovin monta. Tunnettuja tällaisia ovat mm. Clavia Nordin C1 ja C2, Rolandin VK-sarja sekä Korgin CX-sarja.
Rose
Rose voi tarkoittaa seuraavia:Rose on seuraavien henkilöiden sukunimi:Rose on seuraavien kuvitteellisten henkilöiden nimi:Aihepiiriin liittyvät myös seuraavat:
Boris Terral
Boris Terral (s. 8. marraskuuta 1969 Saint-Denis Ranska) on ranskalainen näyttelijä joka on esiintynyt useissa elokuvissa. Hänen merkittävimpiä suorituksiaan ovat roolit elokuvissa "Pédale douce" ja "Le Roi danse". Hänellä on ollut myös merkittävä rooli TV-elokuvasarjassa "Le Maïtre du Zodiaque"
Tiikerikissa (elokuva)
Tiikerikissa () on yksi italialaisen elokuvaohjaajan Luchino Viscontin tunnetuimmista elokuvista, joka valmistui ja sai ensi-iltansa vuonna 1963. Elokuva on tehty italialaisen kirjailijan Giuseppe Tomasi di Lampedusan samannimisen romaanin pohjalta.
Elokuva sai Cannesin filmifestivaalien Kultainen palmu -palkinnon vuonna 1963. Vuonna 1979 "Tiikerikissa" pääsi mukaan suomalaiskriitikoiden kokoamalle sadan tärkeimmän elokuvan listalle. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti "Tiikerikissan" kaikkien aikojen 50 parhaan ei-englanninkielisen elokuvan joukkoon.
Elokuvan tapahtumat sijoittuvat Sisiliaan vuosina 1860–1863 juuri Italian yhdentymisen alkuvaiheisiin. Garibaldin armeija on noussut Sisilian Marsalassa maihin ja ruhtinas Salina lähtee perheineen ja palvelusväkineen kesäresidenssiinsä Donnafugataan. Ruhtinas oivaltaa, että feodalismin päivät Italiassa ovat luetut ja niin hän sallii veljenpoikansa Tancredin avioitua tavallisen rahvaan edustajan, rikkaan kauppiaan tyttären Angelican kanssa. Elokuva on tullut tunnetuksi upeasta tanssikohtauksestaan ja hitaan raukeasta toiminnasta.
Reino Orasmala
Reino Teodor Orasmala, sukunimi vuoteen 1956 "Rämänen" (21. lokakuuta 1918 Pylkönmäki – 15. lokakuuta 2015) oli suomalainen poliisikomisario ja dekkarikirjailija.
Orasmala toimi komisariona Helsingin poliisilaitoksella. Hän kirjoitti dekkarien ohella poliisien järjestöhistoriikkeja.
Latvian pääministeri
Latvian pääministeri on Latvian hallituksen johtaja. Hänet nimittää Latvian presidentti sen jälkeen, kun pääministeri on saavuttanut enemmistön saeimassa eli Latvian kansallisessa parlamentissa.
Nykyinen pääministeri on Arturs Krišjānis Kariņš, joka edustaa Yhtenäisyys (Vienotība) -puoluetta. Hän astui virkaan vuonna 2019.
Vuosina 1940-1990 Latvia kuului Neuvostoliitolle.
PvE
PvE eli Player versus Environment (), joskus myös PvM eli Player versus Monster on videopeleissä käytetty termi, jolla tarkoitetaan yhden tai useamman pelaajan ja tietokoneohjelmoidun vihollisen välistä taistelua. Tietokoneohjelmoidun vihollisen vastakohta on pelaaja, joka termillisesti on PvP.
Savijoki (Lieto)
Savijoki on Aurajoen sivujoki Liedossa. Joen pituus on noin 28 km ja valuma-alueen pinta-ala 130,50 km². Joki saa alkunsa Tarvasjoen Liedonperästä ja laskee Aurajokeen Liedossa parisataa metriä Vääntelänkosken alapuolella.
Jokilaaksoa joen keskijuoksulla seurailee Turusta Hämeenlinnaan johtanut historiallinen Hämeen Härkätie, ja karkeasti samaa linjaa noudattelee myös nykyinen valtatie 10, joka ylittää joen lähellä sen suuta ja seuraa sitten kappaleen matkaa jokilaaksoa Liedossa.
Kuivina kausina Turun vesilaitos on pumpannut vettä Paimionjoesta Aurajokeen Savijoen kautta Halisten pintavesilaitosta varten. Pumppaamo sijaitsee Tarvasjoen Kättylässä ja vettä on juoksutettu 0,2–0,8 m³/s.